als_Latn dik_Latn sag_Latn
Asport- Tifozët e Panatinaikosit e kanë pritur në mënyrë mjaft fyese ekipin e Cervena Zvezdës, në xhiron e tetë të Euroligës. Dhe gjithçka do të ishte në rregull sikur kjo të mbetej në suaza të rivalitetit të tifozëve, falë rivalitetit me Olimpiakosin, tifozët e të cilit kanë marrëdhënie “vëllazërore” me “kreshnikët” (tifozët e Cervena Zvezdës). Përkrahësit më të zjarrtë të ekipi grek i kanë ofenduar mysafirët nëpërmjet pankartave dhe parullave “Ustashë” dhe “Kosova është Shqipëri”.
Në sallë është pritur një atmosferë e zjartë, për shkak të marrëdhënieve miqësore midis tifozëve të Cervena Zvezdës dhe atyre të Olipmiakosit, por ekipi beogradas është pritur me tribuna gjysmë të zbrazëta. “Kreshnikët” e kishin pritur Panatinaikosin në sallën Pionir (në Beograd) me një repertor të pasur të këngëve fyese në gjuhën greke, por gjithçka kishte ngelur në nivel të tifozëve, ndërsa përkrahësit e “të gjelbërve”, ndonëse të paktë në numër, kanë shkuar një hap më tutje, me qëllim që të marrin hak. Së pari, prapa pankinës së Cervena Zvezdës kanë vendosur parullën “Ustaše Gate 13″ (Porta e Ushtashëve 13), dhe më pas një tjetër, në të cilën shkruante “Kosova është Shqipëri”. Pas tollovisë së krijuar në tribuna, parullat janë hequr. Tani pritet reagimi i Euroligës, e cila nuk toleron manifestime të tilla. Për shkak të teprimeve të ngjashme, PAOK-u i ka zhvilluar dy ndeshje në terren neutral (në Qipro dhe në Kretë). Por, këto sjellje e kanë shokuar opinionin në Serbi. Pak kush ka pritur që “të gjelbrit” (tifozët e Panatenaikosit) do të bënin diçka të tillë, për shkak se pikërisht një trajner serb, Zhelko Obradoviq, ka bërë histori me këtë klub grek, me pesë tituj të kamionit të Evropës, me 11 titujt të kampionatit grek dhe me shtatë kupa të vendit. Para tij, edhe Bozhidar Malkoviq ia kishte sjellë trofeun e Euroligës të vitit 1996, ndërsa i adhuruari i këtyre tifozëve ka qenë serbi Dejan Bodiroga, i cili e ka udhëhequr këtë ekip drejt dy titujve të Euroligës.
Por, kushedi mund të kenë harruar. Apo vëllazërimi me tifozët e Dinamos së Zagrebit tani është më i rëndësishëm se respektimi i njërëzve që kanë bërë historinë e klubit.
You must be logged in to post a comment Login
als_Latn als_Latn als_Latn eng_Latn